Marks Opeskins

Marks Opeskins (dzimis 1953. gadā Rīgā) ir kordiriģents, latviešu dziesmu svētku virsdiriģents. Frankfurtes latviešu sieviešu kora "Silava" diriģents.Frankfurtes Latviešu biedrība

 Dzīvesgājums 
Dzimis 1953. gada oktobrī Rīgā. Mācījās Emīla Dārziņa speciālajā mūzikas skolā (tagad — Emīla Dārziņa mūzikas vidusskola) un studēja mūziku Latvijas Valsts konservatorijā, taču pirms tās pabeigšanas 1973. gadā izceļoja uz Vāciju.

Pirms izceļošanas ārpus Latvijas spēlējis ģitāru un/vai basģitāru, kā arī dziedājis rokgrupās "Frigika" (Emīla Dārziņa speciālās mūzikas skolas audzēkņu grupa 1968. gadā), pēc tam "Vecā latviešu lokomotīve" (1969—1971), "Experimental Model" ("Vecās latviešu lokomotīves" dalībnieki ar citu grupas nosaukumu, nosaukums mainīts grupas vainošanas nacionālismā dēļ). 1971—1972. gadā spēlējis deju orķestrī kopā ar Egīlu Straumi, galvenokārt uzstājoties Mežaparkā. Dalības tarifikācijas skatēs 1972. gadā dēļ mūziķim bijušas nepatikšanas par spēlēšanu ārpus Emīla Dārziņa speciālās mūzikas skolas īsi pirms tās pabeigšanas, tomēr mācības atļāva turpināt.

1974. gadā Eiropas Latviešu jaunatnes apvienības (ELJA) rīkotā pasākumā iepazinās ar Zviedrijā dzīvojošo Gundaru Rulli, ar kuru vēlāk izveidoja psihedēliskā roka un blūzroka grupu "Prusaku ansamblis", kas Stokholmā ierakstījusi albumu Dvēsele uz grīdas (1975).

Turpināja mūzikas mācības Frankfurtes Mūzikas un Tēlotājmākslas augstskolā, pēc kuras beigšanas kopš 1980. gada strādā šajā augstskolā un kopš 1981. gada Dr. Hoha Konservatorijā kā mūzikas teorijas docētājs. Līdztekus bija Vācijas latviešu kamerkora “Dūdas” (1983—1990) dibinātājs un mākslinieciskais vadītājs, vadīja Minsteres Pasaules Brīvo Latviešu Dziesmu dienu un kultūras svētkus (1984, 1987), bija virsdiriģents Latviešu dziesmu svētkos Eiropā, Kanādā un Austrālijā. 1990. gadā viņš bija XX Vispārējo latviešu Dziesmu svētku virsdiriģents Rīgā.

1990. gadā pārcēlās uz dzīvi Neianšpahā, kur darbojās kā Augštaunas apriņķa (Hochtaunuskreis) koru vadītājs (1990—2004), ir Hesenes federālās zemes koru valdes mūzikas nodaļas biedrs.Früher wollte Opeskin singen wie Joe Cocker  taunus-zeitung.de 23.10.2013 (vāciski) Vada arī Frankfurtes latviešu sieviešu kori “Silava”. Studentu korporācijas Fraternitas Imantica filistrs.

 Atsauces 

 Ārējās saites 
 Mark Opeskin  dr-hochs.de

Kategorija:1953. gadā dzimušie
Kategorija:Latvijas diriģenti
Kategorija:Vācijas diriģenti
Kategorija:Vācijas latvieši